Красимира Ненова
История на една книга

chitanka.info

На Издателя

Аз съм стара книга — оръфана и избеляла,

с пожълтели листа.

Разгръщаха ме, четоха мойте слова.

Във мене звучи сал песен една —

Песента на живота, на вечния.

Късаха, цапаха ми листата,

и заглавната страница ми съдраха;

стъпкаха ме дори и на пътя в праха,

но Песента на живота в мен не замря.

Уж бях добре подшита, подвързана,

но не издържах на злините пороя забързан.

Каквото има все още останало в мене —

все някой ще се намери да прочете, да запее…

Познавам Издателя.

Той умее да създава шедьоври.

Да ме издаде се надявам и вярвам отново —

този път с несравнимо по-добро съдържание,

в едно неръкотворено, вечно издание.

18.04.05

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.